شمشیر علی خان

پروفیسر شمشیر علی خان خیبر پختونخوا کے مردم خیز ضلع بنوں میں 3 جنوری 1933ء کو پیدا ہوئے ۔ ابتدائی تعلیم گورنمنٹ ہائی اسکول بازار احمد خان سے حاصل کی اور شعبہ درس و تدریس سے منسلک ہوئے ۔ دوران ملازمت اردو زبان میں ماسٹرز کیا اور بطور معلم صوبے کے مختلف کالجوں میں تعینات رہے۔ دوران ملازمت علم کی آبیاری کے ساتھ ساتھ ادب ادبی حلقوں سے بھی جڑے رہے اور تخلیقی سرگرمیوں میں بھی بڑھ چڑھ کر حصہ لیا۔ جنوری 1993 ء میں ملازمت سے سبگدوش ہوئے تو سماجی خدمات اور ادبی سرگرمیوں میں حصہ لینا شروع کیا۔ 2001ء میں بیماری کے سبب ایک ٹانک سے معذور ہوئے مگر اس نے معذوری کو اپنی ادبی اور سماجی خدمات کی سرگرمیوں اور حوصلے پر حاوی نہ ہونے دیا۔ اسی بیماری اور علالت کے دوران انھوں نے بنوں کی تاریخ کے حوالے سے اپنی شہر آفاق کتاب " بان با س " شائع کی ۔ جو علمی ادبی اور تحقیقی لحاظ سے ایک شہکار اور مستند کتاب تصور کی جاتی ہے ۔ بان باس حصہ اول کے بعد شمشیر علی خان نے مختلف موضوعات پر مندرجہ ذیل چھ کتابیں شائع کیں۔ جو اردو ادب میں اعلیٰ مقام کا درجہ رکھتی ہیں۔

بن باس ( حصہ اول)

بن باس (حصہ دوم)

بنوں نامہ (متلونہ ، مثالونہ)

سرِ دلبراں مکتوبات شمشر ( خطوط)

آپ بیتی ۔ سوانح حیات مصنف

مہمات کلام رحمن بابا

آہ آتشیں( بنوں ٹپے اور کسرونہ)

پروفیسر شمشیر علی خان ایک طویل عرصہ تک اپنی بیماری سے لڑتے رہے اور آخر کار 25 مارچ 2020ء کو اس دارِ فانی سے کوچ کر گئے ۔

 حوالہ جات